open-index/open-wikipedia-markdown huggingface dataset:
Ανχίνγκα

Το **ανχίνγκα** (λατινική-επιστημονική ονομασία *Anhinga*) είναι γένος παρυδάτιων πτηνών που ανήκει στην ομώνυμη οικογένεια **ανχινγκίδες** (*Anhingidae*), της οποίας αποτελεί το μοναδικό γένος («μονοτυπική οικογένεια»). Είναι ιθαγενές των τροπικών και ημιτροπικών περιοχών της αμερικανικής ηπείρου, και η ονομασία του προέρχεται από τη φράση *a'ñinga* της βραζιλιανικής τουπί-γκουαρανί και σημαίνει «διαβολοπούλι» ή «φιδοπούλι» (βλ. περιγραφή).

## Περιγραφή
Τα ανχίνγκα έχουν λαιμό μακρύ, λεπτό και ευλύγιστο. Το ράμφος είναι λεπτό, μυτερό στην άκρη και οδοντωτό, και χρησιμεύει στο να καρφώνει τα μικρά ψάρια με τα οποία τρέφεται. Τα πόδια του ανχίνγκα φέρουν ανθεκτική μεμβράνη, που περιβάλλει τόσο τα πρόσθια όσο και τα οπίσθια δάκτυλα. Τα φτερά της ουράς είναι σκληρά, που στις άκρες τους λεπταίνουν και γίνονται τόσο σκληρά, ώστε το πτηνό να στηρίζεται σε αυτά όταν βρίσκεται στη στεριά. Το πτέρωμα αλλάζει χρώμα ανάλογα με την εποχή του έτους και την ηλικία του ανχίνγκα: τα εντελώς ανεπτυγμένα πτηνά έχουν κατά κανόνα ξανθωπό ή καστανό ή μαυροπράσινο χρώμα, ενώ την εποχή της αναπαραγωγής το πτέρωμα γίνεται γυαλιστερό. Υπάρχει επίσης η διαφορά στο χρώμα ανάλογα με το είδος.

Τα ανχίνγκα ζουν κατά προτίμηση κοντά στις όχθες λιμνών και ποταμών, τρεφόμενα με διάφορα είδη μικρών ψαριών, τα οποία συλλαμβάνουν εύκολα και με μεγάλη επιδεξιότητα χάρη στη διαμόρφωση του λαιμού και του ράμφους τους. Αντιθέτως, όταν βρίσκονται στην ξηρά βαδίζουν και κινούνται αδέξια, και για να πετάξουν από το ένα κλαδί στο άλλο κοπιάζουν αρκετά. Επειδή λοιπόν στο νερό κολυμβούν περίφημα, όταν αισθανθούν κίνδυνο βυθίζονται στο νερό και αφήνουν έξω από αυτό μόνο την κεφαλή και ένα μέρος του μακριού και λεπτού λαιμού τους. Στη στάση αυτή τα ανχίνγκα μοιάζουν πολύ με φίδια, από όπου προήλθε και η ονομασία τους (δείτε την εισαγωγή). Από την άλλη, όταν αναπαύονται με απλωμένες τις φτερούγες τους θυμίζουν νυχτερίδες. Κατασκευάζουν τη φωλιά τους κοντά στις όχθες και τη στρώνουν με διάφορα χόρτα.

Κάποιες φορές το ανχίνγκα αποκαλείται στις νότιες ΗΠΑ "water turkey", δηλαδή «νερογαλοπούλα», καθώς παρά το ότι δεν συγγενεύει ταξινομικά με την άγρια γαλοπούλα (ανήκουν σε διαφορετικές τάξεις), είναι αμφότερα μεγάλα σκουρόχρωμα πουλιά με μακρές ουρές - και αμφότερα κάποτε κυνηγούνται από τον άνθρωπο για τροφή.

## Είδη
Υπάρχουν σήμερα τέσσερα είδη ανχίνγκα, δημιουργημένα με τον μηχανισμό της αλλοπατρικής ειδογενέσεως. Τα τρία από αυτά είναι πολύ συνηθισμένα και ευρείας κατανομής ενώ το τέταρτο είναι σπάνιο σχετικώς και κατατάσσεται από τ as near-threatened by the IUCN.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 6, σελ. 172

Ανχινγκα
Σρήπουρ

Το **Σρήπουρ** (βεγγαλ. শ্রীপুর ) είναι πόλη του κεντρικού Μπανγκλαντές, στη «Διαίρεση» (Περιφέρεια) της Ντάκα και πιο συγκεκριμένα στο Διαμέρισμα του Γκαζιπούρ. Απέχει σε ευθεία γραμμή 44 χιλιόμετρα βορείως από την πρωτεύουσα της χώρας, την Ντάκα (τα κέντρα των δύο πόλεων). Ο πληθυσμός του Σρήπουρ στην απογραφή του 2022 ήταν 258.973 κάτοικοι, και από την άποψη αυτή το Σρήπουρ είναι η 15η μεγαλύτερη πόλη σε ολόκληρο το Μπανγκλαντές. Στην ίδια απογραφή καταμετρήθηκαν 81.368 νοικοκυριά, ενώ το 16,23% του πληθυσμού ήταν παιδιά ηλικίας κάτω των 10 ετών. Το 53,15% του πληθυσμού είναι άρρενες, ενώ ως προς το θρήσκευμα το 97,06% είναι Μουσουλμάνοι και το 2,52% είναι Ινδουιστές.

Το Σρήπουρ, ως ενιαίος δήμος, υποδιαιρείται σε εννέα δημοτικά διαμερίσματα και είκοσι «μαχαλάδες» (συνοικίες). Ο δήμος έχει συνολική έκταση 46,90 τετραγωνικά χιλιόμετρα.

## Παραπομπές


Σρηπουρ
Αργυράτικα Οθωνών

Τα **Αργυράτικα** είναι οικισμός στο νησί των Οθωνών στα Επτάνησα. Βρίσκεται προς το κέντρο του νησιού βορειοδυτικά από από την Άμμο, το κύριο λιμάνι του νησιού και ανατολικά από Όρος Ημεροβίγλι. 

Πιθανολογείται ως ο δεύτερος παλαιότερος οικισμός του νησιού και το όνομά τους οφείλεται στην πρώτη οικογένεια οικιστών (Αργυροί που ήρθαν από τους Παξούς). Στην τοποθεσία «στου Μπονέλη» έκτισαν μια ** (φρούριο και σπίτι μαζί) για να προστατεύονται από τους πειρατές της εποχής όταν υπήρχε ανάγκη. 

Απογράφησαν για πρώτη φορά ως ξεχωριστός οικισμός το 2021 με 21 κατοίκους και διοικητικά ανήκουν στη Δημοτική Ενότητα Οθωνών του Δήμου Κεντρικής Κέρκυρας και Διαποντίων Νήσων.

## Παραπομπές


Κατηγορία:Δήμος Κεντρικής Κέρκυρας και Διαποντίων Νήσων
Κατηγορία:Οθωνοί
Βιτσεντζιάτικα Οθωνών

Τα **Βιτσεντζιάτικα** είναι πολύ μικρός οικισμός στο νησί των Οθωνών στα Επτάνησα. Βρίσκεται στο νότιο μέρος του νησιού δυτικά από την Άμμο το κύριο λιμάνι του νησιού και νοτιοανατολικά από το Όρος Ημεροβίγλι. 

Απογράφησαν επίσημα για πρώτη φορά ως ξεχωριστός οικισμός το 2021 με 14 κατοίκους και διοικητικά ανήκουν στη Δημοτική Ενότητα Οθωνών του Δήμου Κεντρικής Κέρκυρας και Διαποντίων Νήσων.

## Παραπομπές


Κατηγορία:Δήμος Κεντρικής Κέρκυρας και Διαποντίων Νήσων
Βουλευτικές εκλογές Νοτίου Κορέας 2012

Διεξήχθησαν νομοθετικές εκλογές στη Νότια Κορέα στις 11 Απριλίου 2012. Τις εκλογές κέρδισε το κυβερνών Saenuri ή Κόμμα Νέου Μετώπου, το οποίο ανανέωσε την πλειοψηφία του στη Εθνοσυνέλευση, παρά την απώλεια εδρών. Οι εκλογές θεωρήθηκαν ως βαρόμετρο για τις προεδρικές εκλογές που θα διεξάγονταν αργότερα μέσα στη χρονιά.  Το αποτέλεσμα διέψευσε τις δημοσκοπήσεις εξόδου και τις αναλύσεις των μέσων ενημέρωσης, οι οποίες είχαν προβλέψει πιο αμφίρροπο αποτέλεσμα.

## Ιστορικό
Η Εθνοσυνέλευση της Νότιας Κορέας αποτελείται από 246 άμεσα εκλεγμένες έδρες και 54 έδρες εθνικής αναλογικής εκπροσώπησης, οι οποίες επιλέγονται μέσω συστήματος παράλληλης ψηφοφορίας FPTP-PR.
Οι έδρες αναλογικής εκπροσώπησης ήταν διαθέσιμες μόνο για τα κόμματα που έλαβαν τουλάχιστον τρία τοις εκατό των έγκυρων εθνικών ψήφων μεταξύ των κομμάτων που συμμετέχουν στη κατανομή εδρών και/ή κέρδισαν πέντε ή περισσότερες έδρες σε περιφέρειες. Στο προεδρικό σύστημα της Νότιας Κορέας, ο αρχηγός του κράτους ελέγχει την εκτελεστική εξουσία, ωστόσο η απώλεια του ελέγχου στο κοινοβούλιο θα μπορούσε να περιορίσει τη δυνατότητα του Προέδρου Λι να κυβερνά μόνος του.

## Αποτελέσματα

1 Η σύγκριση συμπεριλαμβάνει μέλη που εξελέγησαν στις εκλογές του 2008 με το συνασπισμό υπέρ της Παρκ

## Παραπομπές


2012
Νοτια Κορεα
Χόπεν

Το **Χόπεν** (νορβηγικά: Hopen) είναι ένα νησί στο νοτιοανατολικό τμήμα του αρχιπελάγους Σβάλμπαρντ της Νορβηγίας. Το Χόπεν ανακαλύφθηκε το 1596 από τον ολλανδό Γιαν Κορνέλις Ριπ κατά τη διάρκεια της τρίτης αποστολής του Γουλιέλμου Μπάρεντς, στην προσπάθειά του να βρει το Βορειοανατολικό πέρασμα.

Το *Νορβηγικό Μετεωρολογικό Ινστιτούτο* λειτουργεί από το 1947 έναν επανδρωμένο μετεωρολογικό σταθμό στο νησί με προσωπικό τεσσάρων ατόμων. Για την ευημερία του πληρώματος, υπάρχουν τρεις καμπίνες διαθέσιμες στο νησί.

## Ιστορία
Κατά τη διάρκεια του Β' Παγκοσμίου Πολέμου, ένα απόσμασμα της Βέρμαχτ έστειλε στο νησί μια μετεωρολογική ομάδα υπό την κάλυψη επιχείρησης. Λόγω της απομακρυσμένης τοποθεσίας τους, οι Γερμανοί στρατιώτες στο Χόπεν ήταν οι τελευταίοι στην Ευρώπη που παραδόθηκαν στους συμμάχους, οι οποίοι στην πραγματικότητα έπρεπε να διασωθούν αφού έχασαν την επαφή μέσω ασυρμάτου σχεδόν 5 μήνες νωρίτερα.

Στις 28 Αυγούστου 1978, ένα *Tupolev Tu-16*, πρώιμο μοντέλο της Σοβιετικής Πολεμικής Αεροπορίας, συνετρίβη στο νησί βρίσκοντας τραγικό θάνατο και για τα επτά μέλη του πληρώματος. Το ατύχημα ανακαλύφθηκε δύο ημέρες αργότερα από την τετραμελή νορβηγική ομάδα πρόγνωσης καιρού. Η ΕΣΣΔ αρνήθηκε να παραδεχτεί την απώλεια ενός αεροσκάφους της μέχρι να τους παραδοθούν οι σοροί του πληρώματος.

## Περιβάλλον
Ένας σημαντικός αριθμός πολικών αρκούδων βρίσκεται στο Χόπεν τον χειμώνα. Επιπλέον, ο υποπληθυσμός του "*Ursus maritimus*" που βρίσκεται εδώ είναι ένα γενετικά διαφορετικό είδος πολικών αρκούδων που σχετίζεται με την περιοχή της Θάλασσας Μπάρεντς. Από το 2003, λίγος θαλάσσιος πάγος περιβάλλει το νησί.

Το νησί έχει χαρακτηριστεί ως "Σημαντική περιοχή για τα πτηνά" από την BirdLife International και φιλοξενεί περίπου 200.000 πουλιά διάφορων ειδών.

### Κλίμα
Το Χόπεν έχει κλίμα τούνδρας σύμφωνα με τη κλιματική ταξινόμηση Κέππεν. Η μέση ετήσια θερμοκρασία στο Χόπεν είναι −3,6°C. Η μέση ετήσια βροχόπτωση είναι 355,4 mm με τον Σεπτέμβριο ως τον πιο υγρό μήνα. Οι υψηλότερες θερμοκρασίες είναι κατά μέσο όρο τον Αύγουστο, περίπου 3,9°C και οι χαμηλότερες τον Μάρτιο, περίπου −10,4 °C. Η υψηλότερη θερμοκρασία που καταγράφηκε ποτέ στο Χόπεν ήταν 17,4°C στις 9 Ιουλίου 1973 ενώ η χαμηλότερη θερμοκρασία που καταγράφηκε ήταν −36,9°C στις 4 Μαρτίου 1986.

## Παραπομπές


## Εξωτερικοί σύνδεσμοι
* 

Κατηγορία:Αρχιπέλαγος Σβάλμπαρντ
Βασίλειος Αντωνιάδης

Ο **Βασίλειος Αντωνιάδης** (1851-1932) ήταν Μικρασιάτης Έλληνας πανεπιστημιακός καθηγητής της Θεολογίας και της Φιλοσοφίας.

Ο Αντωνιάδης γεννήθηκε στο Ιντζέ Σου της Καππαδοκίας και μαθήτευσε στη Μεγάλη του Γένους Σχολή στην Κωνσταντινούπολη και κατόπιν στη Θεολογική Σχολή της Χάλκης. Ως υπότροφος της δεύτερης παρακολούθησε θεολογικά και φιλοσοφικά μαθήματα στα γερμανικά Πανεπιστήμια της Χαϊδελβέργης και της Γοττίγγης. Το έργο του *Περί της ανθρωπολογίας του απολογητού, φιλοσόφου και μάρτυρος Ιουστίνου*, γραμμένο στα λατινικά, βραβεύθηκε από το Πανεπιστήμιο της Γοττίγγης. Μετά ο Βασίλειος Αντωνιάδης δίδαξε θεολογία και φιλοσοφία στη Θεολογική Σχολή του Τιμίου Σταυρού στα Ιεροσόλυμα, από το 1885 έως το 1888.

Στη συνέχεια πήρε διδακτορικό στη φιλοσοφία με τη διατριβή του *Die Staatslehre des Thomas von Aquin* (1890) και διδακτορικό στη θεολογία από το Πανεπιστήμιο της Μόσχας. Επιστρέφοντας στην Κωνσταντινούπολη μετά το πέρας των σπουδών του, έγινε καθηγητής στη Θεολογική Σχολή της Χάλκης, μέχρι το 1928. Απεβίωσε στην Αθήνα, όπου είχε εγκατασταθεί για την έκδοση έργων του, σε ηλικία 81 ετών. Μερικά έργα του είναι τα εξής:

* *Εγχειρίδιον Ιστορίας της Φιλοσοφίας* (3 τόμοι), Αθήναι 1909, 1929, 1930
* *Εγχειρίδιον κατά Χριστόν Ηθικής* (2 τόμοι), Κωνσταντινούπολη 1927
* *Εγχειρίδιον εισαγωγής εις τας Αγίας Γραφάς* (2 τόμοι), 1937

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 6, σελ. 148

## Παραπομπές


Κατηγορία:Έλληνες θεολόγοι
Κατηγορία:Έλληνες φιλόσοφοι
Λάμπρος Αντωνιάδης

Ο **Λάμπρος Αντωνιάδης** «ο εκ Μοισίας» ήταν Έλληνας λόγιος από τις Παραδουνάβιες Ηγεμονίες, που έζησε στις αρχές του 19ου αιώνα και σταδιοδρόμησε στην Κωνσταντινούπολη. Το επάγγελμα που ασκούσε δεν έχει εξακριβωθεί με βεβαιότητα, αλλά φαίνεται ότι είχε δραστηριοποιηθεί στο εμπόριο ή/και δίδασκε. Το 1808 ο Αντωνιάδης εξέδωσε από το πατριαρχικό τυπογραφείο της Κωνσταντινουπόλεως το έργο *Επιτομή χρονική της Γενικής Ιστορίας*, «ἀδείᾳ καὶ προτροπῇ» του πατριάρχη Γρηγορίου Ε. Το έργο αυτό βασίζεται σε σύγγραμμα του Γάλλου ιστορικού και ανατολιστή Ματυρέν Βεϋσιέρ Λα Κροζ (1661-1739), με τον Αντωνιάδη να επεκτείνει την καταγραφή των γεγονότων μέχρι το 1806 (και για την Οθωμανική Αυτοκρατορία μέχρι την ενθρόνιση του Σουλτάνου Μουσταφά Δ΄ το 1807): Τα γεγονότα παρατίθενται χρονολογικά, κρίσεις δεν διατυπώνονται πάρα ελάχιστες, αλλά ενδιαφέρον παρουσιάζει ο τολμηρά αρνητικός τρόπος με τον οποίο περιγράφεται το Ισλάμ, ειδικά για έκδοση του Πατριαρχικού Τυπογραφείου: «[α]ὕτη ἡ θρησκεία εἶναι σύγκραμα συγκεχυμένον τινῶν ἀληθειῶν τοῦ ἰουδαϊσμοῦ καὶ τοῦ χριστιανισμοῦ, καὶ ἑνὸς πλήθους τερατολογιῶν» (σσ. 91-92).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 149

Κατηγορία:Έλληνες λόγιοι του 19ου αιώνα
Λίμνες Ω ντ' Ερ

Οι λίμνες **Ω ντ' Ερ** (γαλλ. *lacs de l'Eau d'Heure*) είναι ένα ενιαίο σύμπλεγμα από πέντε τεχνητές λίμνες στη Βαλλωνία, που συγκροτούν από κοινού (όπως συνήθως θεωρείται) τη μεγαλύτερη σε έκταση λίμνη του Βελγίου.

Τα 5 φράγματα που δημιούργησαν το σύμπλεγμα κατασκευάσθηκαν κατά τη δεκαετία του 1970. Ο πλησιέστερος οικισμός είναι η κωμόπολη Σερφονταίν, 50 χιλιόμετρα νότια από το Σαρλερουά.

Ο βασικός ποταμός που τροφοδοτεί τις λίμνες είναι ο ομώνυμος Ω ντ' Ερ. Υπάρχει ένας υδροηλεκτρικός σταθμός. Η μεγαλύτερη λίμνη, η *Lac de la Plate Taille*, είναι και από μόνη της η μεγαλύτερη λίμνη της χώρας (έκταση 3,74 τετραγ. χιλιόμετρα), καθώς το Βέλγιο δεν έχει κάποια αξιόλογη φυσική λίμνη. Το όλο σύμπλεγμα των λιμνών έχει έκταση 6,17 τετραγωνικά χιλιόμετρα.

Οι λίμνες αποτελούν δημοφιλή τουριστικό προορισμό, με σπορ του νερού όπως ιστιοσανίδα, ψάρεμα, βαρκάδες, ακόμα και καταδύσεις.

Οι πέντε λίμνες είναι οι εξής:

* *Lac de l'Eau d'Heure*, η κεντρική της ομάδας
* *Lac de Falemprise*, στα νοτιοανατολικά
* *Lac de Féronval*, μικρή λίμνη στο βόρειο μέρος
* *Lac de la Plate Taille*, η μεγαλύτερη, στα νοτιοδυτικά της ομάδας
* *Lac du Ry Jaune* (ή *Ri Jaune*), μικρή λίμνη στα ανατολικά

## Πηγές - εξωτερικοί σύνδεσμοι
* Επίσημος ιστότοπος

Λιμνες Ω ντ Ερ
Άγιος έρωτας

Ο ***Άγιος έρωτας*** είναι ελληνική δραματική τηλεοπτική σειρά εποχής που προβάλλεται από τον τηλεοπτικό σταθμό Alpha από τις 25 Σεπτεμβρίου 2024.

## Πλοκή
Η τοπική κοινωνία της μικρής πόλης, Στέρνας, αναστατώνεται όταν φθάνει ο πατήρ Νικόλαος (Δημήτρης Γκοτσόπουλος). Ο νέος ιερέας και καθηγητής Θεολογίας, εκτός από νιάτα, γοητεία και ανοιχτές ιδέες, έχει και πολλά μυστικά που κανείς δε μπορεί να φανταστεί. Δεν είναι τυχαία η παρουσία του σε αυτό τον τόπο και τα πράγματα θα γίνουν ακόμα πιο περίπλοκα, όταν συναντά τη Χλόη (Δανάη Παππά), την κόρη του ισχυρότερου και πλουσιότερου άντρα της περιοχής, Παύλου Μαρκόπουλου (Δημήτρης Παπανικολάου). Στην αρχή θα σταθεί δίπλα της στην προσπάθειά της να διεκδικήσει τη ζωή της, όμως σύντομα θα βρεθεί αντιμέτωπος με μια νέα για εκείνον πραγματικότητα. Παράλληλα, ο ίδιος θα κληθεί να απαντήσει στα δικά του διλήμματα, ανάμεσα στην πίστη του και τις αδυναμίες του. 

## Διανομή

## Επισκόπηση σειράς

## Παραπομπές


Κατηγορία:Τηλεοπτικές σειρές Alpha
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές εποχής
Μαχαιρά Ηρακλείου

Η **Μαχαιρά** είναι χωριό της κοινότητας Ινίου του Μινώα Πεδιάδας, στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου. Είναι κτισμένη σε υψόμετρο 250 μέτρων, κοντά στο φράγμα Ινίου. Απέχει περίπου 10 χιλιόμετρα από το Αρκαλοχώρι. Η οικονομία του χωριού βασίζεται στη γεωργία.

## Ιστορικά στοιχεία
Το όνομα του χωριού πιθανόν προέρχεται από το επάγγελμα του μαχαιροποιού, το οποίο αναφέρεται και ως μαχαιράς. Ο Φραντσέσκο Μπαρότσι το 1577 αναφέρει το χωριό ως *Maghiera*. Στην ενετική απογραφή του 1583 από τον Καστροφύλακα αναφέρεται ως *Maghiera* με 113 κατοίκους. Ο Φραντσέσκο Βασιλικάτα το 1630 το αναφέρει ως *Machiera*. 

Στην οθωμανική απογραφή του 1671 αναφέρεται ως Masire με 9 υπόχρεους σε φόρο. Στην αιγυπτιακή απογραφή του 1834 αναφέρεται ως Makhera με 13 μουσουλμανικές οικογένειες. Στην απογραφή του 1881 είχε 26 χριστιανούς και 200 μουσουλμάνους κατοίκους. Στην καταγραφή του 1896 αναφέρεται ανάμεσα στα κατεστραμμένα μουσουλμανικά χωριά. Στην απογραφή του 1900 απογράφηκε με το σήμερα εγκαταλελειμμένο χωριό Μιτσιτσίρι και είχε 56 χριστιανούς και 8 μουσουλμάνους κατοίκους. Στην απογραφή του 1920 είχε 204 κατοίκους. 

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο κεντρικός ναός του χωριού είναι αφιερωμένος στην Αγία Τριάδα. Στον προαύλιο χώρο του ναού βρίσκεται κρήνη. Στην κεντρική πλατεία βρίσκονται καφενεία. Σε απόσταση περίπου 2,5 χιλιομέτρων από το χωριό βρίσκεται ο ναός του Αγίου Κωνσταντίνου.

## Παραπομπές


Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου
Κομητεία Λάιον (Κάνσας)

Η **Κομητεία Λάιον** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 32.179 κάτοικοι. Η διοικητική πρωτεύουσα (*έδρα*) και η μεγαλύτερη πόλη είναι η Εμπόρια.

Η κομητεία πήρε το όνομά της από τον Ναθάνιελ Λάιον , έναν στρατηγό που σκοτώθηκε στη Μάχη του Γουίλσονς Κρικ κατά τη διάρκεια του Εμφυλίου Πολέμου.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  855 τετραγωνικών μιλίων (2.210 km2 ) , εκ των οποίων τα 847 τετραγωνικά μίλια (2.190 km2 ) είναι στεριά και τα 7,9 τετραγωνικά μίλια (20 km2 ) (0,9%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γουάμπανσι (βόρεια)
* Κομητεία Όσατζ (βορειοανατολικά)
* Κομητεία Κόφι (νοτιοανατολικά)
* Κομητεία Γκρίνγουντ (νότια)
* Κομητεία Τσέις (δυτικά)
* Κομητεία Μόρις (βορειοδυτικά)

## Παραπομπές


Κατηγορία:Κομητείες του Κάνσας
Κομητεία Λάιον (Κεντάκι)

Η **Κομητεία Λάιον** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 8.680 κάτοικοι.
Η διοικητική πρωτεύουσα (*έδρα*) είναι το Έντιβιλ.
 
Η κομητεία σχηματίστηκε από την κομητεία Κάλντγουελ του Κεντάκι το 1854 και ονομάστηκε έτσι από τον πρώην βουλευτή Τσίτεντεν Λάιον.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  257 τετραγωνικών μιλίων (670 km2 ) , εκ των οποίων τα 214 τετραγωνικά μίλια (550 km2 ) είναι στεριά και τα 43 τετραγωνικά μίλια (110 km2 ) (17%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κρίτεντεν (βόρεια)
* Κομητεία Κάλντγουελ (ανατολικά)
* Κομητεία Τριγκ (νότια)
* Κομητεία Μάρσαλ (νοτιοδυτικά)
* Κομητεία Λίβινγκστον (βορειοδυτικά)

## Παραπομπές


Κατηγορία:Κομητείες του Κεντάκι
Κομητεία Λάιον (Μινεσότα)

Η **Κομητεία Λάιον** () είναι κομητεία στην πολιτεία της Μινεσότα των Ηνωμένων Πολιτειών. Κατά την απογραφή του 2020, ο πληθυσμός ήταν 25.269 κάτοικοι. Η διοικητική πρωτεύουσα (*έδρα*) είναι το Μάρσαλ.

## Ιστορία
Η κομητεία ιδρύθηκε με δύο νόμους της πολιτειακής νομοθετικής εξουσίας της Μινεσότα, με ημερομηνία 6 Μαρτίου 1868 και 2 Μαρτίου 1869. Η έδρα της κομητείας ορίστηκε ως η πόλη Μάρσαλ. Η κομητεία ονομάστηκε έτσι από τον Ναθάνιελ Λάιον, αξιωματικό του στρατού που υπηρέτησε στις περιοχές της Ντακότα και της Μινεσότα πριν σκοτωθεί στον Εμφύλιο Πόλεμο το 1861. Είχε αποκτήσει τον βαθμό του στρατηγού με τον θάνατό του.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 722 τετραγωνικά μίλια (1.870 km2 ) , εκ των οποίων τα 715 τετραγωνικά μίλια (1.850 km2 ) είναι στεριά και τα 7,1 τετραγωνικά μίλια (18 km2 ) (1,0%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γιέλοου Μέντισιν (βόρεια)
* Κομητεία Ρέντγουντ (ανατολικά)
* Κομητεία Μάρεϊ (νότια)
* Κομητεία Πάιπστοουν (νοτιοδυτικά)
* Κομητεία Λίνκολν (δυτικά)

## Παραπομπές


Κατηγορία:Κομητείες της Μινεσότα
Κομητεία Λάιον (Νεβάδα)

Η **Κομητεία Λάιον** () είναι κομητεία στην πολιτεία της Νεβάδα των Ηνωμένων Πολιτειών. Κατά την απογραφή του 2020, ο πληθυσμός ήταν 59.235 κάτοικοι.
Η διοικητική πρωτεύουσα (*έδρα*) είναι το Γέρινγκτον.

## Ιστορία

Η κομητεία Λάιον ήταν μία από τις εννέα αρχικές κομητείες που δημιουργήθηκαν στις 25 Νοεμβρίου 1861.Ονομάστηκε από τον Ναθάνιελ Λάιον , τον πρώτο Στρατηγό της Ένωσης που σκοτώθηκε στον Εμφύλιο Πόλεμο . Η πρώτη έδρα της κομητείας ιδρύθηκε στο Ντέιτον στις 29 Νοεμβρίου 1861,η οποία μόλις είχε αλλάξει το όνομά της από Νεβάδα Σίτι το 1862, και η οποία είχε ονομαστεί Τσάιναταουν πριν από αυτό.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  2.024 τετραγωνικών μιλίων (5.240 km2 ) , εκ των οποίων 2.001 τετραγωνικά μίλια (5.180 km2 ) είναι στεριά και 23 τετραγωνικά μίλια (60 km2 ) (1,1%) καλύπτονται από ύδατα (λίμνες, ποτάμια). Είναι η τέταρτη μικρότερη κομητεία στη Νεβάδα σε έκταση.

### Γειτονικές κομητείες

* Κομητεία Γουασόου (βόρεια)
* Κομητεία Τσώρτσιλ (βορειοανατολικά)
* Κομητεία Μίνεραλ (νοτιοανατολικά)
* Κομητεία Μονό, Καλιφόρνια (νότια)
* Κομητεία Ντάγκλας (δυτικά)
* Κάρσον Σίτι (δυτικά)
* Κομητεία Στόρεϊ (βορειοδυτικά)

## Παραπομπές


Κατηγορία:Κομητείες της Νεβάδα
Μαίρη Αντωνοπούλου

Η **Μαίρη Αντωνοπούλου** (1936 – 15 Μαρτίου 2006) ήταν Ελληνίδα ηθοποιός του θεάτρου και του κινηματογράφου. Γεννήθηκε στην Ελάτεια Λοκρίδας και σπούδασε στη Δραματική Σχολή του Κωστή Μιχαηλίδη και στο Κολέγιο Μόρλεϋ του Λονδίνου. Πρωτοεμφανίσθηκε στη σκηνή το 1960, στο «Θέατρο Εθνικού Κήπου» με τον θίασο του Κ. Λειβαδέα, και έκτοτε εργάσθηκε κυρίως στο θέατρο. Μετά την αποκατάσταση της Δημοκρατίας στην Ελλάδα το 1974, η Αντωνοπούλου συμμετείχε στην «επιτροπή επανασύστασης» του Σωματείου Ελλήνων Ηθοποιών, που είχε καταργηθεί από τη Δικτατορία.

## Φιλμογραφία
* *[[Ο Μιμίκος και η Μαίρη (ταινία)|Ο Μιμίκος και η Μαίρη]]* (1958), στον ρόλο της Κατερίνας
* *[[Το ραντεβού της Κυριακής]]* (1960)
* *[[Ο Θίασος]]* (1975)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 164

Αντωνοπουλου, Μαιρη
Ανυδροβίωση

[thumb|Aνυδροβίωση στο [Βραδύπορα|βραδύπορο *Richtersius coronifer*]]
Με τον όρο **ανυδροβίωση** (αγγλ. *anhydrobiosis*) στη φυσιολογία περιγράφεται η μεταβολική κατάσταση στην οποία περιέρχεται ένας ακραιόφιλος ζωντανός οργανισμός ως απόκριση στην πλήρη αποξήρανση του άμεσου περιβάλλοντός του. Σε αυτή ο οργανισμός καταστέλλει όλες τις μετρήσιμες μεταβολικές διεργασίες του. Αν και όταν το περιβάλλον επανυδατωθεί, τότε ο οργανισμός επανέρχεται στη μεταβολική κατάσταση της ζωής του, όπως ήταν πριν. Η αντυδροβίωση είναι η περισσότερο μελετημένη μορφή της κρυπτοβιώσεως, που αναφέρεται γενικώς στην κατάσταση ενός οργανισμού ως απόκριση σε οποιαδήποτε εχθρική προς τη ζωή περιβαλλοντική κατάσταση, όπως ακραίες θερμοκρασίες, έλλειψη οξυγόνου κλπ..

Η λέξη προέρχεται από την αρχαία ελληνική γλώσσα και σημαίνει «ζωή χωρίς νερό». Ο όρος χρησιμοποιείται συνήθως για την ανθεκτικότητα στην αποξήρανση που παρατηρείται σε ορισμένα ασπόνδυλα ζώα, ενώ για τα φυτά χρησιμοποιείται στην ελληνική και ο όρος **ανυδρόβιος ζωή**. Τέτοια ζώα είναι τα βδελλοειδή, τα βραδύπορα, το βραγχιόποδο αρτεμία, τα νηματώδη και τουλάχιστον ένα είδος εντόμου, το δίπτερο *[[Polypedilum vanderplanki]]*. Ωστόσο και άλλες μορφές ζωής επιδεικνύουν αντοχή στην αφυδάτωση. Το *[[Craterostigma plantagineum]]*, που για τον λόγο αυτόν είναι γνωστό με την κοινή αγγλική ονομασία «resurrection plant», δηλαδή «φυτό που ανασταίνεται» και βεβαίως η πλειονότητα των σπόρων και πολλοί μικροοργανισμοί, όπως ο *[[Saccharomyces cerevisiae]]* (η μαγιά αρτοποιίας). Μελέτες έχουν δείξει ότι κάποιοι ανυδροβιωτικοί οργανισμοί μπορούν να επιβιώσουν επί δεκαετίες, ακόμα και επί αιώνες, στην αποξηραμένη κατάσταση.

Τα ασπόνδυλα ζώα που περνούν σε κατάσταση ανυδροβιώσεως συχνά συρρικνώνονται σε μικρότερο μέγεθος και μερικά συνθέτουν ένα σάκχαρο που ονομάζεται τρεχαλόζη και έχει μεγάλη ικανότητα να κατακρατεί νερό. Η αντοχή στην ξηρότητα στα φυτά συνδέεται με την παραγωγή ενός άλλου σακχάρου, της σουκρόζης. Αυτά τα σάκχαρα πιστεύεται ότι προστατεύουν τον οργανισμό από βλάβες εξαιτίας της αποξηράνσεως. Σε οργανισμούς όπως τα βδελλοειδή δεν ανιχνεύεται τρεχαλόζη και έχουν προταθεί άλλοι μηχανισμοί χωρίς οι επιστήμονες να έχουν καταλήξει σε ασφαλή συμπεράσματα.

Το 2011 η *[[Caenorhabditis elegans]]*, ένας από τους πλέον μελετημένους οργανισμούς, αποδείχθηκε ότι «ανυδροβιώνει» στο στάδιο της προνύμφης, με τον μηχανισμό της τρεχαλόζης.

## Παραπομπές


## Πηγές
* Τα λήμματα «ανυδρόβιος ζωή» και «ανυδροβίωση» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 168

Ανυδροβιωση
Άρθουρ Μέρφυ

Ο **Άρθουρ Μέρφυ** (αγγλ. *Arthur Murphy*, 27 Δεκεμβρίου 1727 – 18 Ιουνίου 1805), γνωστός και με το φιλολογικό ψευδώνυμο **Τσαρλς Ρέιντζερ** (*Charles Ranger*), ήταν Ιρλανδός συγγραφέας και νομικός, που καθιερώθηκε στο Λονδίνο ως θεατρικός συγγραφέας. Αρκετά από τα έργα του είναι εμπνευσμένα από αρχαιοελληνικά θέματα.

## Βιογραφικά στοιχεία
Ο Μέρφυ γεννήθηκε στο Κλούνικιν (*Cloonyquin*) της County Roscommon, και ήταν γιος του Ρίτσαρντ Μέρφυ και της Τζέιν Φρέντς (*Jane French*). Σπούδασε στο College of Saint-Omer των Ιησουιτών, στη Γαλλία και ήταν ταλαντούχος μελετητής των κλασικών έργων της αρχαίας γραμματείας.

## Εργογραφία
### Θεατρικά έργα
(Οι χρονολογήσεις αναφέρονται στην πρώτη παράσταση του έργου και όχι στη συγγραφή ή έκδοση του κειμένου.)

* *The Apprentice* (1756)
* *The Upholsterer* (1758)
* *The Orphan of China* (1759), τραγωδία
* *The Way to Keep Him* (1760), κωμωδία
* *The Desert Island* (1760), «δραματικόν ποίημα»
* *The Citizen* (1761)
* *All in the Wrong* (1761), κωμωδία
* *The Old Maid* (1761)
* *No One's Enemy But His Own* (1764)
* *Three Weeks After Marriage* (1764)
* *The Choice* (1764)
* *The School for Guardians* (1767)
* *Zenobia* (1768), τραγωδία
* *The Grecian Daughter* (= «Η Ελληνίς κόρη», 1772), τραγωδία
* *Alzuma* (1773), τραγωδία
* *News from Parnassus, A Prelude* (1776)
* *Know Your Own Mind* (1777), κωμωδία
* *The Rival Sisters * (1793), τραγωδία που γράφηκε το 1783

### Βιογραφίες
* *[[Χένρυ Φήλντινγκ|Fielding]]'s Works* (1762)
* *An Essay on the Life and Genius of [[Σάμιουελ Τζόνσον|Samuel Johnson]]* (1792) 
* *Life of [[Ντέιβιντ Γκάρικ|David Garrick]]* (1801)

## Παραπομπές


## Εξωτερικοί σύνδεσμοι
* 

Κατηγορία:Ιρλανδοί θεατρικοί συγγραφείς
Εθνικό Γεωγραφικό Ινστιτούτο (Βέλγιο)

Το **Εθνικό Γεωγραφικό Ινστιτούτο** του Βελγίου (γαλλ. *Institut géographique national*, ολλανδ. *Nationaal Geografisch Instituut*, αρκτικόλεξο *NGI*) είναι η εθνική υπηρεσία της χώρας αυτής που είναι υπεύθυνη για τη χαρτογράφηση, ιδίως για τη σύνταξη τοπογραφικών χαρτών περιοχών του Βελγίου. Είναι επίσης η αρμόδια κρατική υπηρεσία για τη γεωδαισία.

Το κεντρικό γραφείο του Ινστιτούτου βρίσκεται στο Campus Renaissance, κοντά στο Πάρκο της Πεντηκονταετηρίδας (*Parc du Cinquantenaire* ή *Jubelpark*) στις Βρυξέλλες.

## Εξωτερικοί σύνδεσμοι - πηγές
* NGI / Επίσημος ιστότοπος

Εθνικο Γεωγραφικο Ινστιτουτο
Παπασούλα

Η **παπασούλα** (λατινική-επιστημονική ονομασία *Papasula*) είναι γένος παρυδάτιων πτηνών που ανήκει στην οικογένεια σουλίδες. Το γένος έχει μόνο ένα είδος («μονοτυπικό γένος»), την **παπασούλα του Άμποτ** (*Papasula abbotti*), που και αυτό κινδυνεύει με αφανισμό, σύμφωνα τουλάχιστον με την IUCN. Ταυτοποιήθηκε για πρώτη φορά από ένα δείγμα που συνέλεξε ο Γουίλιαμ Λούις Άμποτ (από όπου και η ονομασία του είδους) στη Νήσο Ασάμπσιον των Σεϋχελλών το έτος 1892.

Σήμερα πλέον η παπασούλα φωλιάζει μόνο σε μερικές τοποθεσίες στη Νήσο των Χριστουγέννων, στον ανατολικό Ινδικό Ωκεανό, η οποία ανήκει στο κράτος της Αυστραλίας. Αυτό παρά το γεγονός ότι είναι πουλί προσαρμοσμένο σε πτήσεις μεγάλων αποστάσεων. Ο πληθυσμός της μειώνεται. Μεγάλο μέρος του ενδιαιτήματός της υλοτομήθηκε κατά τους ιστορικούς χρόνους για την εξόρυξη φωσφάτων. Μια άλλη απειλή προέρχεται από την αθέλητη εισαγωγή στο νησί (από την ανθρώπινη δραστηριότητα) των ««τρελών κίτρινων μυρμηγκιών», που υποβαθμίζουν την ποιότητα του ενδιαιτήματος. Οι θέσεις φωλιάσματος της παπασούλας έχουν όλες ενταχθεί σήμερα σε ένα εθνικό πάρκο.

## Περιγραφή
Η παπασούλα είναι μεγαλύτερη από όλα τα είδη σούλας: από το ράμφος μέχρι την ουρά ένα ενήλικο άτομο μπορεί να φθάσει τα 80 εκατοστά του μέτρου και να ζυγίζει 1,5 κιλό. Το φτέρωμά της είναι λευκό με πολύ σκούρα (σχεδόν μαύρα) σημάδια και χαρακτηριστικώς μαύρο γύρω από τα μάτια. Τα πόδια είναι βαθυγάλαζα με νηκτικές μεμβράνες. Τα αρσενικά έχουν πολύ ανοικτά γκρίζα ράμφη με μαύρη απόληξη, ενώ τα θηλυκά έχουν ροζ ράμφη με επίσης μαύρη απόληξη. Οι νεοσσοί είναι λευκοί στην κάτω πλευρά και έχουν μαύρο πτέρωμα ωμοπλάτης,, ενώ οι νεαρές παπασούλες έχουν πτέρωμα σχεδόν ίδιο με των ενηλίκων, αντίθετα με άλλα γένη της οικογένειας.

## Παραπομπές


Κατηγορία:Σουλόμορφα
Κατηγορία:Νήσος των Χριστουγέννων
Κάτω Δολοί Μεσσηνίας

Οι **Κάτω Δολοί** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Βρίσκονται σε υψόμετρο 298 μέτρων και σύμφωνα με την Απογραφή του 2021, έχουν 78 μόνιμους κατοίκους. Διοικητικά ανήκουν στη Δημοτική Κοινότητα Δολών (έδρα οι Κάτω Δολοί και συμπεριλαμβάνονται οι οικισμοί: οι Άνω Δολοί, το Γερανού, τα Καλλιαναίικα και οι Κιτριές) και υπάγονται στη Δημοτική Ενότητα Αβίας (πρώην Δήμος Αβίας), του Δήμου Δυτικής Μάνης.

## Εξωτερικοί σύνδεσμοι

* Κάτω Δολοί, Πόλεις και χωριά της Μεσσηνίας (messinia mobi)
* Δολοί (Peloponnisos Search)
* Δολοί (terrabook)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Δυτικής Μάνης
Οροβάς Μεσσηνίας

Ο **Οροβάς** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Βρίσκεται σε υψόμετρο 309 μέτρων και σύμφωνα με την Απογραφή του 2021, έχει 13 μόνιμους κατοίκους. Διοικητικά ανήκει στη Δημοτική Κοινότητα Κάμπου (έδρα ο Κάμπος και συμπεριλαμβάνονται οι οικισμοί: ο Οροβάς, το Πλάτωμα και τα Τούμπια) και υπάγεται στη Δημοτική Ενότητα Αβίας (πρώην Δήμος Αβίας), του Δήμου Δυτικής Μάνης. Μέχρι το 1956 ονομαζόταν **Οροβά**.

## Εξωτερικοί σύνδεσμοι

* Οροβά, Πόλεις και χωριά της Μεσσηνίας (messinia mobi)
* Παραδοσιακά πέτρινα σπίτια και ερειπωμένα χωριά Πελοποννήσου - Οροβάς Μεσσηνίας (petrinaspitia.wordpress.com)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Δυτικής Μάνης
Άρθουρ Άουβερς

Ο **Γκέοργκ Φρήντριχ Γιούλιους Άρθουρ φον Άουβερς** (γερμ. *Georg Friedrich Julius Arthur von Auwers*, 12 Σεπτεμβρίου 1838 – 24 Ιανουαρίου 1915) ήταν Γερμανός αστρονόμος.

Γεννήθηκε στο Γκέτινγκεν (εξελλην. Γοτίγγη) και ήταν γιος του Γκότφρηντ Ντάνιελ Άουβερς και της Έμα Κριστιάνε Ζοφίε Άουβερς, το γένος Μπόρκενσταϊν (*Borkenstein*).

Σπούδασε στο Πανεπιστήμιο του Γκέτινγκεν και μετά τις σπουδές του προσλήφθηκε από το Πανεπιστήμιο του Καίνιξμπεργκ. Ειδικεύθηκε στην αστρομετρία, δηλαδή στις πολύ ακριβείς μετρήσεις των θέσεων και των κινήσεων των αστέρων. Ανίχνευσε έτσι την ύπαρξη συνοδών αστέρων δίπλα στον Σείριο και τον Πρόκυνα από την επίδραση του κάθε συνοδού πάνω στην κίνηση του πρωτεύοντα αστέρα, προτού να μπορέσει κάποιος να παρατηρήσει τον συνοδό απευθείας με τηλεσκόπιο. Από το 1866 ήταν γραμματέας στην Πρωσική Ακαδημία Επιστημών στο Βερολίνο και έτσι διεύθυνε αποστολές σε μακρινούς τόπους για την παρατήρηση των διαβάσεων της Αφροδίτης. Ο Άουβερς ξεκίνησε επίσης ένα πρόγραμμα να ενοποιήσει όλους τους διαθέσιμους στην εποχή του ουράνιους χάρτες, από ενδιαφέρον που πήγασε από τον δικό του κατάλογο νεφελωμάτων, τον οποίο δημοσίευσε το 1862.

Ο Άρθουρ Άουβερς απεβίωσε στο Βερολίνο σε ηλικία 76 ετών. Ο γιος του, ο Καρλ φον Άουβερς, έγινε γνωστός και σημαντικός χημικός, που ανεκάλυψε την ομώνυμη σύνθεση Άουβερς στην οργανική χημεία.

## Δείτε επίσης
* Ο σχετικώς μικρός κρατήρας Άουβερς (*Auwers*) στην ορατή από τη Γη πλευρά της Σελήνης πήρε την ονομασία του προς τιμή του Άρθουρ (φον) Άουβερς.

## Παραπομπές


## Εξωτερικοί σύνδεσμοι
* 

Κατηγορία:Γερμανοί αστρονόμοι
Κατηγορία:Μέλη της Πρωσικής Ακαδημίας Επιστημών
Ανδρέας Βαρσακόπουλος

Ο **Ανδρέας Ζακ Βαρσακόπουλος** (αγγλικά: Andreas Jacques Varsakopoulos,14 Αυγούστου 1990) είναι Ελληνοαμερικανός σκηνοθέτης, παραγωγός, πανεπιστημιακός λέκτορας και ηθοποιός που ζει και δραστηριοποιείται στη Σεούλ της Νότιας Κορέας. Είναι ένας από τους ελάχιστους ξένους παραγωγούς που εργάζονται στην κορεάτικη ψυχαγωγική βιομηχανία.

## Βιογραφία

### Πρώτα χρόνια
Γεννήθηκε στα Γιαννιτσά στις 14 Αυγούστου 1990, από Έλληνα πατέρα και Αμερικανίδα μητέρα. Έζησε εκεί μέχρι 14 ετών, ώσπου μετακόμισε με την οικογένειά του στο Βερμόντ των ΗΠΑ. Κατέχει την ελληνική και αμερικανική υπηκοότητα. Από το 2008 έως το 2012 φοίτησε στο Πανεπιστήμιο του Βερμόντ για το πτυχίο του, παρακολούθησε την Διεθνή Ακαδημία TEFL από το 2011 έως το 2012, και έλαβε μεταπτυχιακό στην εφαρμοσμένη γλωσσολογία του Πανεπιστημίου της Μασαχουσέτης. Έχοντας από νωρίς ενδιαφέρον για τους πολιτισμούς της Άπω Ανατολής, μετακόμισε το 2012 στη Νότια Κορέα, όπου πρώτα εργάστηκε ως καθηγητής αγγλικών στο Τσόνγκτζου. Άρχισε να μαθαίνει κορεάτικα, μέσω φίλων, συναδέλφων και αυτοδιδασκαλίας. Το καλοκαίρι του 2015 εμφανίστηκε για πρώτη φορά στην τηλεοπτική εκπομπή *Non-Summit* ως ο Έλληνας εκπρόσωπος, όπου έγινε ευρύτερα γνωστός.

### Επαγγελματική ζωή
Μετά από αυτή την εκπομπή, άρχισε τη καριέρα του στην παραγωγή μουσικών βίντεο και διαφημιστικών ταινιών, δουλεύοντας σε πολλά βίντεο κλιπ με κορυφαίες Κορεατικές διασημότητες. Το 2022, γύρισε *το CAGE*, μια ταινία μικρού μήκους που έλαβε διθυραμβικές κριτικές και βραβεία από διάφορα κινηματογραφικά φεστιβάλ, όπως τα Βραβεία Κινηματογράφου του Τόκιο*, το* Φεστιβάλ Ταινιών Μικρού Μήκους Θεσσαλονίκης και *το* Φεστιβάλ Φανταστικού Κινηματογράφου Μπούτσον*.* Σήμερα συνεχίζει να σκηνοθετεί και να δημιουργεί περιεχόμενο στην Κορέα και στο εξωτερικό.

Τον Απρίλιο του 2018, ο Βαρσακόπουλος κατέλαβε τη δεύτερη θέση στην κατηγορία Physique Medium στο MaxQ Musclemania Orient Championships, έναν αγώνα bodybuilding.

Για μεγάλο διάστημα έχει συνεργαστεί με τον Οργανισμό Ελληνικού Τουρισμού στη Σεούλ και το ταξιδιωτικό γραφείο My Real Trip για την προώθηση της Ελλάδας ως τουριστικό προορισμό, ενώ παράλληλα διδάσκει από το 2012 αγγλικά στο Λύκειο Sekwang του Τσόνγκτζου και public speaking, από το Σεπτέμβριο του 2015 στο Εθνικό Πανεπιστήμιο του Τσούνγκτσονγκμπουκ-ντο. Παράλληλα ασχολείται και με το personal training.

## Φιλμογραφία

### Ταινίες μικρού μήκους

### Βίντεο κλιπ

### Τηλεοπτικές σειρές

### Διαφημίσεις

## Παραπομπές


## Εξωτερικοί σύνδεσμοι

* Andreas_thegreek: προφίλ του Ανδρέα Βαρσακόπουλου στο instagram

Κατηγορία:Έλληνες σκηνοθέτες
Κατηγορία:Έλληνες ηθοποιοί
Κατηγορία:Έλληνες παραγωγοί
Κατηγορία:Έλληνες δάσκαλοι
Κατηγορία:Έλληνες πανεπιστημιακοί του 21ου αιώνα
Κατηγορία:Αμερικανοί ελληνικής καταγωγής
Κατηγορία:Νοτιοκορεάτες ηθοποιοί τηλεόρασης
Κατηγορία:Έλληνες αθλητές της άρσης βαρών
Αποπομπαίοι θεοί

Στην αρχαία ελληνική θρησκεία **αποπομπαίοι θεοί** (αρχ. ελλ. *Ἀποπομπαῖοι θεοί*) ήταν η ονομασία-χαρακτηρισμός που έδιναν οι άνθρωποι σε οποιουσδήποτε θεούς, όταν τους ικέτευαν να διώξουν από τον τόπο τους κάποια συμφορά. Για τον σκοπό αυτόν, σε καθορισμένες ημέρες τελούσαν ειδικές θυσίες, τις οποίες ονόμαζαν **αποπομπές**. Οι αποπομπαίοι θεοί αποκαλούνταν επίσης και **αποτρόπαιοι** ή **σωτήρες** ή **αλεξίκακοι** ή **απωσίκακοι**. Στις περισσότερες των περιπτώσεων ήταν ο Ζευς και ο Απόλλων, δηλαδή δύο ισχυρές θεότητες. Αργότερα ωστόσο λατρεύονταν ως αποπομπαίοι θεοί ακόμα και ημίθεοι ήρωες, όπως ο Ηρακλής και οι Διόσκουροι (ιδίως ο Πολυδεύκης).

## Παραπομπές


## Πηγές
* Γιάκος, Δημήτριος: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 350
* Το ομώνυμο λήμμα στην *[[Εγκυκλοπαίδεια Πάουλυ-Βίσοβα|Εγκυκλοπαίδεια Pauly-Wissowa]]*

Αποπομπαιοι θεοι
Α πρίμα βίστα

[thumb|[Καραβάτζο: «Ανάπαυση κατά τη Φυγή στην Αίγυπτο» (1594-1596)]]
Ο όρος **α πρίμα βίστα** (ιταλ. *a prima vista*) στη μουσική είναι ιταλική έκφραση που σημαίνει «από πρώτη ματιά» και υποδηλώνει την εκτέλεση μιας μουσικής συνθέσεως από πρώτη ανάγνωση της παρτιτούρας της, δηλαδή χωρίς καμιά προηγούμενη μελέτη της. Αυτό θεωρείται δύσκολο, τόσο στην ενόργανη όσο, εξίσου, και στη φωνητική μουσική, π.χ. ακόμα και στην περίπτωση ενός απλού τραγουδιού, για τη σωστή ερμηνεία του οποίου απαιτούνται πρόβες. Το α πρίμα βίστα προϋποθέτει θεωρητική γνώση και εμπειρία, ταχεία αντίληψη, ισχυρή βραχυπρόθεσμη μουσική μνήμη και ιδιαίτερη επίδοση στο παιξιμο τυχόν μουσικού οργάνου.

## Παραπομπές


## Πηγές
* Ι. Μπουκουβάλα: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 391

Κατηγορία:Μουσική εκπαίδευση
Κατηγορία:Μουσική σημειογραφία
Πουμτάμ Γουετσαγιατσάι

Ο **Πουμτάμ Γουετσαγιατσάι** (*Phumtham Wechayachai*, MPCh MVM ภูมิธรรม เวชยชัย, *Phumtham Wetchayachai*, pʰūːm.tʰām wêːt.tɕʰá.já.tɕʰāj; γενν. στις 5 Δεκεμβρίου 1953) είναι Ταϊλανδός πολιτικός, ο οποίος υπηρέτησε ως υπηρεσιακός πρωθυπουργός της Ταϊλάνδης από τις 3 Ιουλίου 2025 έως τις 7 Σεπτεμβρίου 2025.  Υπηρέτησε ξανά ως υπηρεσιακός πρωθυπουργός το διάστημα από 14 έως 16 Αυγούστου 2024, έπειτα από την αποπομπή του Σρέθα Ταβίσιν. Υπηρέτησε ως αντιπρόεδρος της κυβέρνησης και υπουργός Εμπορίου στην κυβέρνηση του Σρέθα.

## Πρώτα χρόνια και καριέρα
Ο Φούμταμ γεννήθηκε στις 5 Δεκεμβρίου 1953, με καταγωγή από την περιοχή Φρα Ναχόν της Μπανγκόκ. Αποφοίτησε από το λύκειο Ταβιθαπίσεκ.

Συνεχίζοντας την τριτοβάθμια εκπαίδευση, απέκτησε πτυχίο Πολιτικών Επιστημών από το Πανεπιστήμιο Τσουλαλονγκόρν το 1975, ακολουθούμενο από μεταπτυχιακό τίτλο στις Πολιτικές Επιστήμες το 1984.

Διετέλεσε διευθύνων σύμβουλος της Shin Corporation από το 1997 έως το 1998.

## Πολιτική καριέρα
Ο Πουμτάμ ήταν μέλος του Κομμουνιστικού Κόμματος της Ταϊλάνδης από το 1977 έως το 1978. Αργότερα ήταν μέλος του Δημοκρατικού Κόμματος από το 1978 έως το 1997, όταν προσχώρησε στο Thai Rak Thai.

Εργάστηκε ως σύμβουλος του πρωθυπουργού Τακσίν Σιναουάτρα πριν διοριστεί υφυπουργός Μεταφορών στη δεύτερο υπουργικό συμβούλιο του Τακσίν.

Μετά το πραξικόπημα του 2006, ο Φουμτάμ αποκλείστηκε από πολιτικά αξιώματα για πέντε χρόνια. Επιστρέφοντας στην πολιτική, υπηρέτησε ως Γενικός Γραμματέας και Αναπληρωτής Ηγέτης του Κόμματος Pheu Thai από το 2012 έως το 2023.

Μετά τις γενικές εκλογές του 2023 διορίστηκε αντιπρόεδρος της Κυβέρνησης και υπουργός Εμπορίου στην κυβέρνηση του Σρέθα.

Στις 28 Απριλίου 2024 ο Πουμτάμ διορίστηκε υπηρεσιακός υπουργός Εξωτερικών μετά την παραίτηση του Παρνπρί Μπαχίντα-Νουκάρα. Τον διαδέχθηκε στις 30 Απριλίου ο Μάρις Σανγκιαμπόνγκσα.

Στις 14 Αυγούστου 2024 διορίστηκε υπηρεσιακός πρωθυπουργός της Ταϊλάνδης έπειτα από την απόλυση του Σρέθα Ταβίσιν από το Συνταγματικό Δικαστήριο.

Τον Μάρτιο του 2025 ο Πουμτάμ είχε μια συνάντηση με τον γραμματέα του Κόμματος του Xinjiang, Μα Σινγκρούι, σχετικά με την απέλαση 40 Ουιγούρων από την Ταϊλάνδη στην Κίνα.
Μετά την αναστολή των καθηκόντων της Πεατονγκτάρν Σιναουάτρα ως πρωθυπουργού από το Συνταγματικό Δικαστήριο, ο Φαμτάμ, ο οποίος ήταν αντιπρόεδρος της κυβέρνησής της, έγινε υπηρεσιακός πρωθυπουργός.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ταϊλάνδης
Απριορισμός

Με τον όρο **απριορισμός** στη σύγχρονη εποχή εννοούνται γνωσιολογικές-επιστημολογικές θέσεις και απόψεις που δέχονται ότι ορισμένη γνώση μπορεί να δικαιολογηθεί χωρίς καμιά αναφορά στην εμπειρία.. Με μια στενότερη έννοια, απριορισμός είναι η φιλοσοφική άποψη ότι η γνώση είναι εντελώς εφικτή χωρίς καθόλου εμπειρία. Η αλήθεια των προτάσεων είναι αποδείξιμη δια του logical deduction  true premises. Γίνονται δεκτές μόνο όσες προϋποθέσεις μπορύν να θεωρηθούν ως αναγκαιότητες απορρέουσες από τη λογική, ανεξαρτήτως οποιασδήποτε εμπειρίας. Οι επικριτές του απριορισμού τον κατηγορούν ότι καταφεύγει σε *petitio principii*, δηλαδή ότι αποδεικνύει κάτι που δέχεται ήδη ότι αληθεύει.

Ο απριορισμός στηρίζεται βασικά στον ορθολογισμό του Γερμανού φιλοσόφου Καντ.

## Παραπομπές


## Πηγές
* Γιάκος, Δημήτριος: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 392

Κατηγορία:Γνωσιολογία
Κατηγορία:Επιστημολογία
Κατηγορία:Λογική
Απροσδιόριστες μορφές

Στον απειροστικό λογισμό είναι συνήθως δυνατό να υπολογισθεί το όριο του αθροίσματοsum, -difference, product, quotient or power of two functions by taking the corresponding combination of the separate limits of each respective function. Π.χ.

\begin{align}
\lim_{x \to c} \bigl(f(x) + g(x)\bigr) &= \lim_{x \to c} f(x) + \lim_{x \to c} g(x), \\[3mu]
\lim_{x \to c} \bigl(f(x)g(x)\bigr) &= \lim_{x \to c} f(x) \cdot \lim_{x \to c} g(x),
\end{align}

Και παρόμοια για άλλες πράξεις. Ωστόσο, ορισμένοι συνδυασμοί συγκεκριμένων οριακών τιμών δεν μπορούν να υπολογισθούν με τον τρόπο αυτόν. Η γνώση του ορίου της κάθε συναρτήσεως ξεχωριστά δεν αρκεί για να προσδιορισθεί το όριο του συνδυασμού. Σε αυτές τις ειδικές περιπτώσεις το όριο λέγεται ότι είναι μια **απροσδιόριστη μορφή**, που περιγράφεται από μία  of the ανεπίσημες εκφράσεις:

\frac 00,~ \frac{\infty}{\infty},~ 0\times\infty,~ \infty - \infty,~ 0^0,~ 1^\infty, \text{ or } \infty^0,

among a wide variety of uncommon others, where each expression stands for the limit of a function constructed by an arithmetical combination of two functions whose limits respectively tend to   or  as indicated.

## Παραπομπές


## Πηγές
* Το λήμμα «απροσδιόριστοι μορφαί» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 393

Απροσδιοριστη μορφη
Παντελεήμων Ι. Σιναντίνο

Ο **Παντελεήμων Ι. Σιναντίνο** (ρουμανικά: *Pantelimon I. Sinadino*)  ήταν Έλληνας έμπορος και πολιτικός της Βεσσαραβίας ο οποίος διετέλεσε δήμαρχος του Κισινάου μεταξύ 1837-1839 και 1840-1842.
[thumb|Ο [Ιερός Ναός Αγίου Παντελεήμονος (Κισινάου)|Ιερός Ναός Αγίου Παντελεήμονος στο Κισινάου (οδός *Vlaicu Pîrcălab* 42), το 2022]]
## Βιογραφία
Ο Παντελεήμων γεννήθηκε σε ελληνική οικογένεια στο νησί της Χίου στο Αιγαίο Πέλαγος.

Το 1827 μετακόμισε στο Κισινάου, όπου ήταν από τους πρώτους που άνοιξαν ένα εργοστάσιο μαλλιού στις όχθες του ποταμού Μπικ. Ο σύγχρονος εξοπλισμός του εργοστασίου επέτρεπε την παραγωγή πρώτων υλών υψηλής ποιότητας. Το μαλλί του εργοστασίου Σιναντίνο εκτέθηκε στην πρώτη γεωργική έκθεση της Βεσσαραβίας.

Οι εμπορικές και οργανωτικές ικανότητες του Παντελεήμων Σιναντίνο έτυχαν άξιας αναγνώρισης στην πόλη. Το 1837, ο λαός του Κισινάου τον εξέλεξε δήμαρχο για τρία χρόνια και το 1840 επανεξελέγη για δεύτερη θητεία.

Ο Παντελεήμων Σιναντίνο μνημονεύεται από τους κατοίκους του Κισινάου για την κατασκευή της Ελληνικής Εκκλησίας του Αγίου Παντελεήμονος που σχεδίασε ο αρχιτέκτονας Αλεξάντερ Μπερναρντάτσι. Ο Σιναντίνο ανήγειρε επίσης την Αψίδα του Θριάμβου, η κύρια διακόσμηση της οποίας, σύμφωνα με το σχέδιο του αρχιτέκτονα Ζάουσκεβιτς, είναι μια γιγάντια καμπάνα χυτευμένη από τουρκικά κανόνια που είχαν καταληφθεί στο Ισμαήλιο.

Εγγονός του είναι ο επίσης αργότερα δήμαρχος του Κισινάου Παντελεήμων Β. Σιναντίνο.

## Παραπομπές


Κατηγορία:Έλληνες της Μολδαβίας
Αλεξέι Καραβασίλης

Ο **Αλεξέι Καραβασίλης** (Ισμαήλιο, 27 Σεπτεμβρίου 1846 - Καχούλ, 1915) ήταν πολιτικός που διετέλεσε δήμαρχος του Καχούλ και μέλος της Κρατικής Δούμας της Ρωσικής Αυτοκρατορίας. Ο πατέρας του ήταν γνωστός Έλληνας έμπορος.

## Βιογραφία
Γεννήθηκε το 1846 σε οικογένεια ελληνικής καταγωγής στο Ισμαήλιο της Ρωσικής Αυτοκρατορίας. Ολοκλήρωσε τις ανώτερες σπουδές του στην νομική σχολή του Πανεπιστημίου του Παρισίου και στο Εθνικό και Καποδιστριακό Πανεπιστήμιο Αθηνών.

Πριν από την παραχώρηση του νότιου τμήματος της Βεσσαραβίας στη Ρωσική Αυτοκρατορία με τη Συνθήκη του Βερολίνου το 1878, ήταν δήμαρχος του Καχούλ και μέλος του Ρουμανικού Κοινοβουλίου. Ως σημαντικός γαιοκτήμονας, κατείχε μεγάλη έκταση γης στην περιοχή του Καχούλ, όπου και έχτισε τη βίλα του.

Το 1907 εξελέγη μέλος της Τρίτης Κρατικής Δούμας από το Κυβερνείο της Βεσσαραβίας. Ήταν επίσης μέλος της επιτροπής για τη δικαστική μεταρρύθμιση.

Ήταν παντρεμένος με την Ευφροσίνια Τσεανγκούλι, κόρη ενός γαιοκτήμονα από την περιοχή Όρχεϊ. Απέκτησαν 7 παιδιά. 

Πέθανε το 1915 στο Καχούλ, όπου και τάφηκε.

## Παραπομπές


Κατηγορία:Πολιτικοί της Ρωσικής Αυτοκρατορίας
Κατηγορία:Ρουμάνοι πολιτικοί
Κατηγορία:Έλληνες της Μολδαβίας
Κατηγορία:Ρουμάνοι ελληνικής καταγωγής
Σταύρος Δήμου

Ο **Σταύρος Δήμου** (ρουμανικά: *Stavru Dimu*) ήταν πολιτικός της Βεσσαραβίας, ελληνικής καταγωγής, που διετέλεσε δήμαρχος του Κισινάου μεταξύ 1831 και 1833.

Καταγόταν από οικογένεια Ελληνικής καταγωγής της Βεσσαραβίας.

Το 1819 ιδρύθηκε στο Κισινάου δικαστικό σώμα για την επίλυση διοικητικών και νομικών ζητημάτων, με επικεφαλής έναν αστό και δύο σύμβουλους. Ο πρώτος αστός έγινε ο Σταύρος Δήμου.

Το 1831 ο Δήμου έγινε δήμαρχος του Κισινάου, αντικαθιστώντας τον Ντιμίτριε Λοβτσίνσκι. Κατά τη διάρκεια της δημαρχίας του Δήμου, ξεκίνησε η κατασκευή του Καθεδρικού Ναού της Γεννήσεως του Κυρίου στο κέντρο του Κισινάου. Το 1833 ανακατέλαβε την δημαρχία ο Ντιμίτριε Λοβτσίνσκι.

## Παραπομπές


Κατηγορία:Πολιτικοί της Ρωσικής Αυτοκρατορίας
Κατηγορία:Έλληνες της Μολδαβίας
Παγκόσμια κατάταξη πανεπιστημίων

μικρογραφία|350x350εσ|Στην εικόνα αποτυπώνεται ο αριθμός των πανεπιστημίων που ανήκουν στα κορυφαία 50 ή 500 παγκοσμίως ανάλογα την περιοχή με βάση το QS World University Rankings για το 2019.
Τα συστήματα **παγκόσμιας κατάταξης πανεπιστημίων** είναι συστήματα που αξιολογούν και συγκρίνουν πανεπιστήμια παγκοσμίως με βάση διάφορους παράγοντες, παρέχοντας πληροφορίες για την ακαδημαϊκή τους θέση, το ερευνητικό τους υπόβαθρμο και τη συνολική τους απόδοση. Δύο εξέχοντα συστήματα κατάταξης είναι το QS World University Rankings και το Times Higher Education (THE) World University Rankings.

Τα συστήματα παγκόσμιας κατάταξης των πανεπιστημίων καταρτίζονται με βάση έναν συνδυασμό παραγόντων για την αξιολόγηση της απόδοσης των ιδρυμάτων. Αυτοί οι παράγοντες συνήθως περιλαμβάνουν την ακαδημαϊκή φήμη, τη φήμη του εργοδότη, το ερευνητικό αποτέλεσμα, την ποιότητα της διδασκαλίας και τη διεθνοποίηση. Κάθε οργανισμός χρησιμοποιεί μια συγκεκριμένη μεθοδολογία, αλλά η γενική προσέγγιση περιλαμβάνει τη συλλογή δεδομένων μέσω ερευνών, την ανάλυση ερευνητικών δημοσιεύσεων και αναφορών, και την εξέταση παραγόντων όπως η αναλογία διδακτικού προσωπικού προς φοιτητές και ο αριθμός διεθνών φοιτητών/διδακτικού προσωπικού.

Οι κατατάξεις των πανεπιστημίων παρέχουν πολύτιμες πληροφορίες στους φοιτητές, στους εκπαιδευτικούς και στα ιδρύματα, βοηθώντας στη λήψη αποφάσεων και προωθώντας βελτιώσεις στην τριτοβάθμια εκπαίδευση. Βοηθούν τους φοιτητές να συγκρίνουν ιδρύματα, να κατανοήσουν τη φήμη τους και να εντοπίσουν πανεπιστήμια που ευθυγραμμίζονται με τις προτεραιότητές τους. Οι κατατάξεις επηρεάζουν επίσης τις στρατηγικές των ιδρυμάτων, προσελκύουν διεθνείς φοιτητές και προωθούν μια κουλτούρα αριστείας.

Κι ενώ παρέχουν μια πολύτιμη εικόνα της απόδοσης των ιδρυμάτων, έχουν αρκετούς περιορισμούς. Σε αυτούς περιλαμβάνονται οι προκαταλήψεις υπέρ των μεγάλων, καλά χρηματοδοτούμενων ιδρυμάτων, η τάση να ευνοούνται οι φυσικές επιστήμες και οι βιοεπιστήμες και η αγγλοσαξονική προκατάληψη λόγω της εξάρτησης από αγγλόφωνες δημοσιεύσεις. Επιπλέον, οι κατατάξεις συχνά υπεραπλουστεύουν τις πολύπλοκες πραγματικότητες της απόδοσης των πανεπιστημίων, με πιθανή παραπλάνηση των φοιτητών και των ενδιαφερόμενων μερών.

Οι κατατάξεις των πανεπιστημίων, αν και δημοφιλείς, αντιμετωπίζουν έντονη κριτική. Βασικές ανησυχίες περιλαμβάνουν την έλλειψη διαφάνειας στις μεθοδολογίες, τις πιθανές προκαταλήψεις προς ορισμένους τύπους ιδρυμάτων και την υπεραπλούστευση πολύπλοκων ιδρυμάτων και την τοποθέτησή τους σε κλίμακα ενιαίας βαθμολόγησης. Οι κατατάξεις επικρίνονται επίσης για πιθανή στρέβλωση των προτεραιοτήτων των πανεπιστημίων, μετατοπίζοντας την εστίαση μακριά από τη διδασκαλία και την κοινωνική ευθύνη, και δίνοντας μεγαλύτερη έμφαση στην έρευνα.

## Παραπομπές


Κατηγορία:Πανεπιστήμια
Παντελεήμων Β. Σιναντίνο

Ο **Παντελεήμων Β. Σιναντίνο** (ρουμανικά: *Pantelimon V. Sinadino*, Κισινάου, 17 Ιουλίου 1875 - Γκουλάγκ, 1940) ήταν πολιτικός, μέλος της Κρατικής Δούμας της Ρωσικής Αυτοκρατορίας από τη Βεσσαραβία, γιατρός και συγγραφέας Ελληνικής καταγωγής. Διετέλεσε επίσης δήμαρχος του Κισινάου το 1903–1904, 1905–1907 και 1909–1910.

## Βιογραφία
Ο Παντελεήμων Σιναντίνο γεννήθηκε σε οικογένεια Ελλήνων εμπόρων. Ο παππούς του, Παντελεήμων Ι. Σιναντίνο, ήταν δήμαρχος του Κισινάου τις περιόδους 1837-39 και 1840-42, και ο πατέρας του, Βίκτορ Σιναντίνο, επίτιμος πολίτης του Κισινάου, ίδρυσε πολλά σημαντικά κτίρια στην πόλη.

Σπούδασε στο 1ο Λύκειο του Κισινάου (τάξη 1894) και μετέπειτα στο Πανεπιστήμιο του Κιέβου με ειδίκευση στα χρηματοοικονομικά και την ιατρική. 

Στις 25 Απριλίου 1903, έγινε δήμαρχος του Κισινάου, αντικαθιστώντας τον Κάρολ Σμιντ, ο οποίος είχε παραιτηθεί σε ένδειξη διαμαρτυρίας για το αντι-εβραϊκό *[[Πογκρόμ]] του Κισινάου*. Διετέλεσε δήμαρχος μέχρι τις 20 Ιανουαρίου 1904. Επέστρεψε στη θέση του δημάρχου του Κισινάου στις 11 Νοεμβρίου 1905, διοριζόμενος για τετραετή θητεία.

Στις 6 Φεβρουαρίου 1907, εξελέγη μέλος της Κρατικής Δούμας της Ρωσικής Αυτοκρατορίας όπου έμεινε μέχρι το 1917. Στις 22 Οκτωβρίου 1909, εξελέγη δήμαρχος για τρίτη φορά, αλλά στις 15 Φεβρουαρίου 1910, παραιτήθηκε. Το 1917, έγινε μέλος του συμβουλίου της χώρας εκ μέρους της ελληνικής μειονότητας.

Στις αρχές του 1918, ως επικεφαλής αντιπροσωπείας γαιοκτημόνων της Βεσσαραβίας, συναντήθηκε με τον βασιλιά Φερδινάνδο στο Ιάσιο. Κατά τη διάρκεια αυτής της συνάντησης, οι γαιοκτήμονες, οι οποίοι κινδύνευαν να κατασχεθούν οι περιουσίες τους από τους μπολσεβίκους, δήλωσαν ότι είναι υποστηρικτές της ένωσης της Βεσσαραβίας με το Βασίλειο της Ρουμανίας, υπό την προϋπόθεση ότι για τις περιουσίες τους θα εγγυώνταν η Ρουμανική Κυβέρνηση.

Το 1933, κατόπιν πρόσκλησης του Ίον Ντούκα, έγινε μέλος του Εθνικού Φιλελεύθερου Κόμματος και εξελέγη στο Ρουμανικό Κοινοβούλιο.

Συνελήφθη στις 9 Ιουλίου 1940 από το Λαϊκό Επιτροπείο Εσωτερικών Υποθέσεων της ΕΣΣΔ και έκτοτε δεν είναι γνωστό τίποτα για την τύχη του.

Η σύζυγός του Ξένια και τα δύο παιδιά του, ο Αλεξάντρου και ο Βίκτορ, κατάφεραν να βρουν καταφύγιο στο Βουκουρέστι.

## Παραπομπές


## Βιβλιογραφία
* 
* 

Κατηγορία:Πολιτικοί της Ρωσικής Αυτοκρατορίας
Κατηγορία:Ρουμάνοι πολιτικοί
Κατηγορία:Έλληνες της Μολδαβίας
Κατηγορία:Ρουμάνοι ελληνικής καταγωγής